สวัสดีค่ะ หนูเป็นประจำเดือนครั้งแรกวันที่ 6 แล้วหายวันที่ 13 แล้วมีอะไรกับแฟนช่วงวันที่ 14 แล้วกินยาคุมฉุกเฉินแบบเม็ดเดียว แล้ววันที่ 18 มีแระจำเดือนไหลออกมา เดือนที่แล้วก็เป็นค่ะ อาจเป็นเพราะตั้งครรภ์หรือเป็นเพราะกินยาคุมคะ
สวัสดีค่ะ การมีเพศสัมพันธ์หลังหมดประจำเดือนเลยทันทีนั้น ไม่สามารถป้องกันการตั้งครรภ์ได้ค่ะ ไม่ว่าจะมีเพศสัมพันธ์ในช่วงใด แนะนำการใส่ถุงยางอนามัย หรือกินยาคุมแบบแผงรายเดือน ฉีดหรือทำการฝังยาคุมเพื่อป้องกันเอาไว้ก่อนจะดีกว่าการใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศหญิงในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นเลือดที่ออกมานั้น อาจจะเป็นเลือดจากผลข้างเคียงของยาคุม ซึ่งมักออกตามมาภายใน 1 สัปดาห์หลังใช้ยาได้ค่ะ หากกินยาถูกต้องโอกาสตั้งครรภ์ยังมีได้น้อย แต่ยาไม่ได้มีประสิทธิภาพเท่ากับการคุมกำเนิดแบบวิธีอื่นที่กล่าวไปสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งต่อไปไม่มาตามปกติ ควรไปยืนยันผลที่รพ.และหาสาเหตุต่อไป